Silungur með spínati , kókos og sætri kartöflu Það virðist eiga vel við bragðlauka blaðamanns Lifðu núna að borða fisk þessa dagana , eftir veislumatinn um hátíðarnar . Þessi fiskréttur er fenginn af vefnum GULUR RAUÐUR GRÆNN og salt og er ætlaður fyrir fjóra . Hann er sáraeinfaldur , sem skemmir ekki fyrir . Sjá þennan skemmtilega matarvef hér . Silungur og sætar kartöflur eru ekki bara lík á litinn heldur er ást og samlyndi með þeim í matargerð á við bestu hjónabönd , segir á vefnum . Hér hvílir silungurinn á spínatbeði þegar kartaflan kemur og þekur hann , síðan sjá sósan og hitinn um að líma allt saman . Kókosmjólkin og karrímaukið gefa skemmtilega skæra og austræna tóna í þennan rétt . Þetta er hlægilega fljótlegur en jafnframt „ stór “ og góður réttur sem stendur fyrir sínu sem aðalréttur við flestar kringumstæður . Og síðast en ekki síst auðvitað meinhollur líka ! Fyrir 4 Eldunartími 40 mínútur 7 - 800 g silungur 1 sæt kartafla , léttsoðin og skorin litla í teninga 1/2 poki ferskt spínat 1/2 dós kókosmjólk , t.d. frá Blue dragon 1 tsk rautt karrímauk , t.d. red curry paste frá Blue dragon 1 msk fiskisósa , t.d. fish sauce frá Blue dragon safi af 1/2 límónu 1 msk agave sýróp salt og pipar Smyrjið ofnfast mót með með olíu . Eldið við 200°C í 30 mínútur .